সীতাকুণ্ড(চট্টগ্রাম) প্রতিনিধি,৮ ফেব্রুয়ারী বিডিনিউজ রিভিউজ.কম:: সিরাজগঞ্জ শাহজাদপুর সমকালের প্রতিনিধি আবদুল হাকিম শিমুলের হত্যাকারীদের দৃষ্টান্ত মূলক শাস্তির দাবিতে এক মানববন্ধন বুধবার সকালে সীতাকুণ্ড পৌরসদর এলাকায় অনুষ্ঠিত হয়েছে। মানববন্ধনে মুক্তিযোদ্ধা, রাজনীতিবিদ, শিক্ষকসহ সমাজের বিশিষ্টজনেরা উপস্থিত ছিলেন। সাংবাদক বন্ধনে এসে সংহতি প্রকাশ করে বক্তব্য রাখেন, চট্টগ্রাম জেলা পরিষদের নব নির্বাচিত সদস্য আলহাজ্ব আ ম ম দিলশাদ, উপজেলা মুক্তিযোদ্ধা কমান্ডার আলিম উল্লাহ, মুক্তিযোদ্ধা মো: মনিরুল ইসলাম, আওয়ামীলীগ নেতা সিরাজুল ইসলাম ছুট্টু। সীতাকুণ্ড প্রেস ক্লাবের সভাপতি ও সমকাল প্রতিনিধি এম সেকান্দর হোসাইনের সভাপতিত্বে ও সহ-সাধারন সম্পাদক মো: নজরুল ইসলামের পরিচালনায় মানবন্ধনে অনুষ্ঠানে বক্তব্য রাখেন, সীতাকুণ্ড প্রেস ক্লাবের সাবেক সভাপতি এম হেদায়েত, সহ-সভাপতি জহিরুল ইসলাম, সাধারন সম্পাদক ও ইনকিলাব প্রতিনিধি সৌমিত্র চক্রবর্তী, সাবেক সাধারণ সম্পাদক দিনকাল প্রতিনিধি জহাঙ্গীর আলম বিএসসি, দৈনিক আজাদী প্রতিনিধি লিটন কুমার চৌধুরী, অর্থ সম্পাদক ও মানবজমিন প্রতিনিধি আব্দুল্লাহ আল ফারুক, ইত্তেফাক প্রতিনিধি দিদার হোসেন, আমাদের সময় প্রতিনিধি তালুকদার নির্দেশ বড়য়া, আজকের সূর্যোদয় প্রতিনিধি কামরুল ইসলাম দুলু, আলোকিত বাংলাদেশের প্রতিনিধি নন্দন রায়, যায়যায় দিন প্রতিনিধি সবুজ শর্মা সাকিল।